Diari Oficial de la Generalitat Valenciana


Sumari del DOGV 95, del 25-02-1983 (1983/802131)

ORDRE de 8 de febrer de 1983 de desenvolupament de la Intervenció General de la Generalitat Valenciana.
-------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/02/08/(1)/dof/vci/html**

### Dades del document

Número de DOGV
:   95

Data del DOGV
:   25-02-1983

Secció del DOGV
:   DISPOSICIONS GENERALS

Número del document
:   1983/802131


Data del document
:   08-02-1983

Organisme emissor
:   Conselleria d'Hisenda i Administració Pública

Tipus de document
:   Ordre

Correcció d'errades

Ordre de 8 de febrer de 1983, de desenvolupament de la Intervenció General de la Generalitat Valenciana.  
El Decret de 20 de desembre de 1982, pel qual s'aprova l'estructura orgànica de la Conselleria d'Hisenda de la Generalitat Valenciana, autoritza el Conseller d'Hisenda a dictar les normes necessàries per a la seua aplicació i desenvolupament.  
Considerant convenient desenvolupar l'estructura de la Intervenció General de la Generalitat Valenciana, i fent ús de les facultats conferides, aquesta Conselleria s'avé a ordenar: la G. V. - Núm. 95  
Article primer  
1. Correspon a la Intervenció General el control de tots els actes de l'administració de la Generalitat, els seus Organismes i Empreses, que comporten el reconeixement de drets i d'obligacions de caire econòmic, així com dels ingressos i pagaments que se'n deriven, i de la recaptació, inversió o aplicació en general dels diners, per tal d'assegurar que l'administració de la Hisenda s'ajuste a les disposicions aplicables a cada cos. Tindrà el triple caràcter de centre directiu de la comptabilitat pública, centre de control intern i centre de control financer.  
2. La intervenció serà exercida d'acord amb les disposicions dels articles 16 i 93 de la Llei General Pressupostària.  
3. Per a l'exercici  
de les seues funcions, la Intervenció General s'estructura en els òrgans següents:  
- Servei Fiscal.   
- Secció de Comptabilitat i Mecanització.  
- Secció de Control Financer i de Comptes del Sector Públic Valencià.  
4. La Intervenció General, a més de les funcions que li puguen correspondre com a Direcció General de la Conselleria, desplegarà les que són pròpies de la seua especial competència mitjançant els serveis centrals i les Intervencions Delegades.  
Article segon  
Correspon al Servei Fiscal:  
a) Formular propostes d'informes de fiscalització prèvia de tots els actes de l'Administració de la Generalitat que motiven, mediatadament o immediata, drets o obligacions de caire econòmic, així com despeses, ingressos o pagaments, quan la susdita funció no haja estat delegada reglamentàriament per L'interventor General als Interventors Delegats.  
b) Efectuar les designacions escaients, referents a la intervenció de les inversions.  
c) Estudiar i proposar la resolució de les discrepàncies ocasionades a conseqüència de l'exercici de la funció interventora.  
d) sol·licitar de qui corresponga, quan la naturalesa de l'acte, document o expedient que hagen de ser intervinguts ho requeresquen, l'emissió dels assessoraments jurídics i els informes Tècnics que considere oportuns, així com l'aportació dels antecedents i documents necessaris per a l'exercici de les funcions fiscals interventores.  
e) Assessorar i dictaminar en matèria de la seua competència.  
f) Emetre informes sobre els recursos i reclamacions contra actes de la Generalitat en matèria econòmica i financera, i preparar i tramitar els que haja d'interposar en l'esmentada matèria.  
Article tercer  
Pertoca a la Secció de Comptabilitat i Mecanització:  
a) Dirigir la comptabilitat centralitzada de la Generalitat la dels Organismes Autònoms i Empreses i Públiques, si els tenia.   
b) Determinar l'estructura, justificació, tramitació i rendició de comptes i altres documents derivats i relatius a la Comptabilitat Pública al seu càrrec.  
c) Examinar i, si escau, formular els dubtes o observacions i preparar els comptes que calga retre.  
d) Demanar la presentació dels comptes, estats i altres documents subjectes al seu examen crític.  
e) Centralitzar la informació derivada de la comptabilitat dels organismes, unitats i agents que integren el Sector Públic Valencià.  
f) Formular el Compte General de la Generalitat Valenciana i els documents complementaris.  
g) Inspeccionar la comptabilitat de les Intervencions Delegades.  
h) Assessorar i emetre dictàmens en matèria comptable.  
Article quart  
Correspon a la Secció de Control Financer i de Comptes del Sector Públic Valencià:  
a) Elaborar els comptes del Sector Públic, dirigint la comptabilitat analítica de la Generalitat i dels Organismes Autònoms i Empreses Públiques que en depenen, i redactar, d'acord amb la informació facilitada per l'esmentada comptabilitat, una memòria justificada del cost de funcionament i del rendiment o utilitat dels serveis o inversions respectius, i una altra memòria demostrativa del grau de compliment dels objectius fixats com a indicació dels previstos i aconseguits, així com del cost respectiu.  
b) Exercir les funcions d'auditoria i verificació comptable pertinents.  
c) Assessorar i dictaminar en matèria de la seua competència en general.  
Article cinquè  
1. Les Intervencions Delegades i les Oficines de Comptabilitat de la Conselleria d'Hisenda establertes en les Corts Valencianes, Presidència de la Generalitat, Conselleries, Organismes i Empreses de la Generalitat Valenciana, constituiran una sola unitat administrativa que s'integrarà, amb la denominació d'«Intervenció i Comptabilitat», en la Secretaria General Tècnica de les Conselleries respectives, depenent funcionalment de la Intervenció General de la Generalitat Valenciana. Corresponen a les esmentades Intervencions Delegades i Oficines de Comptabilitat les funcions següents:  
a) La fiscalització dels actes de la Conselleria respectiva i Organismes Autònoms adscrits, que motiven drets i obligacions de caire econòmic o ingressos i pagaments; intervenir l'efectivitat d'aquests i dur a cap la intervenció material de les inversions públiques conformement a les previsions de les Lleis i Reglaments Fiscals.  
b) Emetre l'informe respecte de l'avantprojecte de pressupostos de la Conselleria o Organisme Autònom on despleguen les funcions, a l'efecte de determinar si ha estat redactat conformement al que estableix la legislació vigent i amb les instruccions que, per a la redacció dels avantprojectes de pressupostos parcials corresponents a cada exercici econòmic haja dictat la Conselleria d'Hisenda.  
c) Portar la comptabilitat general i auxiliar del pressupost de la Conselleria o Organismes i dels altres recursos de què dispose per al desplegament dels serveis que tinga assignats.  
2. Als expedients i, en general, a totes les actuacions que hagen de motivar informes o acords de la Conselleria d'Hisenda o de les seues Direccions Generals, Organismes i dependències, o que comporten que, com a conseqüència, l'expedició de manaments d'ingrés o de pagament, caldrà adjuntar, com a fonament o antecedent dels acords respectius, les certificacions expedides o els informes emesos per les Oficines d'Intervenció i Comptabilitat corresponents.  
3. Excepcionalment, quan l'índole, importància o situació dels Organismes ho exigesca, la Conselleria d'Hisenda podrà establir-hi Intervencions Delegades i Oficines de Comptabilitat, que desplegaran les funcions pròpies i actuaran en coordinació amb la Intervenció Delegada i Direcció de Comptabilitat de la Conselleria respectiva.  
Article sisé  
1. La comptabilitat dels Organismes Autònoms i Empreses de la Generalitat Valenciana dependrà de la Conselleria d'Hisenda, la qual podrà dictar-hi normes, i serà dirigida i inspeccionada, per delegació del Conseller, per la Intervenció General de la Generalitat Valenciana.  
2. En tant que la Conselleria d'Hisenda, fent ús de l'autorització atorgada en el paràgraf anterior, no dicte altres normes, els Organismes Autònoms comercials, industrials o financers i Empreses, portaran la comptabilitat i l'organitzaran de manera que els llibres puguen subministrar les dades necessàries per a retre els comptes següents:  
A) De Pressupostos.  
B) De Caixa i Bancs.  
C) De Recursos.  
D) D'Obligacions.  
E) De Propietats.  
F) De Patrimoni.  
Article seté  
Inicialment, i en tant que la Generalitat Valenciana vaja assumint les competències que han de ser-li transferides, es creen dues places d'interventor Delegat, que hauran de ser cobertes per funcionaris pertanyents al Cas d'Intervenció i Comptabilitat de l'Administració Civil de l'Estat o al Cas d'interventors de l'Administració Local, el règim retributiu dels quals serà equiparat al dels funcionaris civils de l'Estat.  
DISPOSICIO FINAL  
Aquesta Ordre entrarà en vigor el mateix dia en què siga publicada al «Diari Oficial de la Generalitat Valenciana».  
València, 8 de febrer de 1983.  
El Conseller d'Hisenda,   
ANTONI BIRLANGA I CASANOVA


Còpia Permalink ELI